CELEX: 62011TN0330
Language: et
Date: 2011-06-15 00:00:00
Title: Kohtuasi T-330/11: 15. juunil 2011 esitatud hagi — MasterCard ja teised versus komisjon

13.8.2011   
            
            
               ET
            
            
               Euroopa Liidu Teataja
            
            
               C 238/34
            
         15. juunil 2011 esitatud hagi — MasterCard ja teised versus komisjon
   (Kohtuasi T-330/11)
   2011/C 238/59
   Kohtumenetluse keel: inglise
   
      Pooled
   
   
      Hagejad: MasterCard, Inc. (Wilmington, Ühendriigid), MasterCard International, Inc. (Wilmington, Ühendriigid) ja MasterCard Europe SPRL (Waterloo, Belgia) (esindajad: advokaadid B. Amory, V. Brophy ja S. McInnes)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada tervikuna komisjoni negatiivne otsus, mis on tehtud nõukogu 30. mai 2001. aasta määruse (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43; ELT eriväljaanne 01/03, lk 331) artikli 4 lõike 3 esimeses lõigus sätestatud erandi alusel;
            
         
               —
            
            
               tunnistada komisjoni poolt määruse (EÜ) nr 1049/2001 artiklile 8 antud tõlgendus õiguslikult põhjendamatuks; ja
            
         
               —
            
            
               mõista kohtukulud, sh hagejate kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et komisjon on rikkunud määruse (EÜ) nr 1049/2001 artikli 4 lõiget 3 ja artikli 8 lõiget 1, kuna:
               
                           —
                        
                        
                           komisjon ei ole tõendanud, et määruse (EÜ) nr 1049/2001 artikli 4 lõike 3 esimese lõigu tingimused on täidetud;
                        
                     
                           —
                        
                        
                           faktilised asjaolud, millele komisjon tugines, on ebaõiged; ja
                        
                     
                           —
                        
                        
                           esineb ülekaalukas üldine huvi EIM Business and Policy Research’i uuringu „Jaemüüjate tulude ja kulude kohta erinevate makseviisidega soostumisel” (COMP/2009/D1/020) raames esitatud dokumentide avaldamiseks.
                        
                     
         
               2.
            
            
               Teine väide, et komisjon on rikkunud määruse (EÜ) nr 1049/2001 artikli 8 lõikeid 1 ja 2 ning komisjoni otsuse, millega muudetakse komisjoni kodukorda (ELT 2010 L 55; lk 60), lisa artiklit 2, kuna
               
                           —
                        
                        
                           komisjon hakkas taotluse läbivaatamise tähtaja algust uuesti arvestama; ja
                        
                     
                           —
                        
                        
                           komisjon pikendas taotluse läbivaatamise tähtaega õigusvastaselt 15 tööpäeva võtta.